薛士昭寄新柑分贈知宗提舶知宗有詩次韵
作者：王十朋
朝代：宋

paragraphs: 書後誰題字，鄉人遠寄柑。
薦新思起孝，知味戒生貪。
羅帕分猶未，金門獻正堪。
命名聊別僞，在果獨稱甘。
白雪初盈樹，黄金忽滿籃。
霜天欣始熟，茅舍飽相諳。
客重開須請，兒癡食更婪。
柳詩吟不厭，謝賦讀常躭。
若蜜萍難比，如拳栗有慙。
公家安定法，想見日酣酣。